《七月二十三日闻城南火午至夜半怀归》
元代·方回

月近参旗欲下弦，倚楼半夜独看天。
故园入梦将千日，朝服离看已七年。
汹汹火惊何一去，嗸嗸籴贵更堪怜。
汉庭使者求民瘼，汲黯应须识后先。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。